Lars Ulrich

Lars Ulrich ye un batería danés conoixito mas que mas por estar co-fundador y co-lider (chunto con James Hetfield) d'o grupo de heavy metal Metallica.

Naixito o 26 d'aviento de 1963 de Gentofte (Dinamarca), en o seno d'una familia de clase meya-alta. Estando un prodichio d'o tenis en a suya choventut, Ulrich se tresladó a Los Angeles, California a la edad de diecisiet anyos ta continar con a suya amostranza, pero en cuentas de continar chugando a o tenis, decidió adedicar-se a la batería. Dimpués de publicar un anuncio en un periodico local de Los Angeles dito The Recycler, conoixió a James Hetfield.

A suya forma de tanyer ye a-saber-lo variata, y va dende os ritmos sencillos de rock d'o disco The Black Album, dica as complexas y rapedas partis en muitos d'os temas de discos como Master of Puppets, Ride the Lightning u ...And Justice for All (en iste zaguero realiza beluns d'os ritmos mas dificils y complexos de toz los que tien o grupo). También ye reconoixito como un d'os millors baterías de toz os tiempos.

 Vinclos externos 

  Biografia de Lars Ulrich en a pachina web oficial de Metallica.

Categoría:Musicos de Dinamarca
Categoría:Baterías de Dinamarca
Categoría:1963 (naixencias)